по този начин сериозно се нарушават възможностите за безопасно въздухоплаване на въздухоплавателните средства, експлоатирани от въздушни превозвачи, сертифицирани от FATA.
 (18)
 Беше взет под внимание фактът, че в резултат на приложимите ограничителни мерки инженерната и техническата подкрепа за въздушните превозвачи, сертифицирани от FATA, е ограничена. Освен това липсата на тази инженерна и техническа подкрепа, съчетана с нарасналата дейност по наблюдение, произтичаща от добавянето на значителен брой нови въздухоплавателни средства в руския регистър, ще увеличи работното натоварване на FATA и необходимостта от експертен опит, което е малко вероятно да бъде непосредствено изпълнимо, като се имат предвид, от една страна, условията по член 83а от споразумението, съгласно които тази дейност е била извършвана в Русия до момента, и последиците от приложимите ограничителни мерки, от друга страна.
 (19)
 С оглед на горепосочените нарушения и липсата на готовност за сътрудничество с Комисията и държавите — членки на ЕС, като разгледаха конкретните въпроси и опасения, изразени от Комисията в писмото ѝ от 21 март 2022 г., Комисията и Комитетът на ЕС за авиационна безопасност стигнаха до заключението, че в съответствие с общите критерии, определени в приложението към Регламент (ЕО) No 2111/2005, включително по-специално третия критерий, няма доказателства FATA да е в състояние да изпълнява задълженията си съгласно Чикагската конвенция и стандартите, съдържащи се в приложенията към нея, по отношение на въздушните превозвачи, които са сертифицирани от FATA и експлоатират въздухоплавателните средства, посочени в съображения 4 и 5.
 (20)
 Освен това, в съответствие с общите критерии, определени в приложението към Регламент (ЕО) No 2111/2005, и по-специално с първия критерий, сертифицираните от FATA въздушни превозвачи, които са експлоатирали едно или повече от въздухоплавателните средства, посочени в съображения 4 и 5, са показали сериозни пропуски по отношение на безопасността, като са позволили изпълнение на полети в нарушение на съответните международни стандарти за безопасност, приложими за търговския въздушен транспорт.
 (21)
 В съответствие с общите критерии, определени в приложението към Регламент (ЕО) No 2111/2005, Комисията счита, че списъкът на въздушните превозвачи, които са предмет на оперативна забрана в границите на Съюза, както е определен в приложение А към Регламент (ЕО) No 474/2006, следва да бъде изменен и в него да бъдат включени всички въздушни превозвачи, сертифицирани в Русия, които експлоатират въздухоплавателните средства, посочени в съображения 4 и 5.
 (22)
 В съответствие с Регламент (ЕС) No 965/2012 на Комисията (6) държавите членки следва да продължат да следят дали въздушните превозвачи, сертифицирани от FATA, действително спазват съответните международни стандарти за безопасност, чрез приоритетно извършване на наземни инспекции на въпросните въздушни превозвачи.
 (23)
 Положението по отношение на способността и капацитета на FATA да изпълнява своята роля и отговорности по отношение на наблюдението на въздухоплавателния сектор в страната, както и на всички въздушни превозвачи, сертифицирани в Русия, включително по-специално въздушните превозвачи, експлоатиращи въздухоплавателните средства, посочени в съображения 4 и 5, ще бъде наблюдавано отблизо и ще подлежи на допълнителен контрол от страна на Комисията, подпомагана от Агенцията, и преглед на следващите заседания на Комитета на ЕС за авиационна безопасност.
 (24)
 Поради това Регламент (ЕО) No 474/2006 следва да бъде съответно изменен.
 (25)
 В членове